**Zmluva o dielo na dodanie žeriavov**

Táto zmluva o dielo (**Zmluva**) je uzatvorená na základe ust. § 536 a nasl. zákona č. 513/1991 Zb. Obchodný zákonník v znení neskorších právnych predpisov (**ObZ**) medzi:

1. spoločnosťou **BB – TRADE, s.r.o.** so sídlom Areál prekladisko Haniska, 040 66 Košice, Slovenská republika IČO: 31 725 376, zapísanou v Obchodnom registri Mestského súdu Košice, Odd.: Sro, Vl. č.: 7685/V, ako objednávateľom (**Objednávateľ**) a
2. [identifikácia dodávateľa], ako dodávateľom (**Dodávateľ**).

Objednávateľ a Dodávateľ každý aj ako **Zmluvná strana** a spoločne aj ako **Zmluvné strany**.

**Zmluvné strany sa dohodli na nasledujúcom:**

1. **Úvod**
   1. Objednávateľ má záujem o dodanie a montáž 2-och kusov semi-automatických kontajnerových portálových žeriavov 41 t v areáli prekladiska Haniska v Košiciach (040 66) (**Areál**).
   2. Za týmto účelom Objednávateľ vyhlásil dňa [●]. 01. 2024 verejnú súťaž na predmet zákazky „Interport Haniska – dodanie a montáž 2 ks   
      semi-automatických kontajnerových portálových žeriavov 41 t“(**Verejná súťaž**).
   3. Predmetom zákazky Verejnej súťaže je vypracovanie výrobnej projektovej dokumentácie pre dva 2 nové semi-automatické kontajnerové portálové žeriavy nosnosti 41 ton, výroba a dodávka 2-och kompletných portálových žeriavov, doprava, montáž a osadenie nových portálových žeriavov na koľajovú dráhu, odskúšanie funkčnosti nových portálových žeriavov, uvedenie do prevádzky, zaškolenie obsluhy žeriavov a vypracovanie dokumentácie na prevádzku a údržbu žeriavov a zabezpečenie náhradných dielov rýchleho opotrebovania a kľúčových náhradných dielov. Súčasťou plnenia predmetu zákazky bude následný časovo ohraničený výkon záručného servisu a kompletnej údržby diela.
   4. Dodávateľ sa stal úspešným hospodárskym subjektom v rámci Verejnej súťaže, na základe čoho Zmluvné strany uzatvárajú túto Zmluvu.
   5. Túto Zmluvu je potrebné vykladať spolu so súťažnými podkladmi zverejnenými pre Verejnú súťaž zo dňa [●]. 01. 2024 (**Súťažné podklady**) a ponukou Dodávateľa predloženou Objednávateľovi dňa [●]. [●]. 2024, na základe ktorej sa stal Dodávateľ v rámci Verejnej súťaže úspešným hospodárskym subjektom (**Ponuka**).
   6. Súťažné podklady sú pre Zmluvné strany záväzné. Zmluvné strany sú povinné splniť všetky povinnosti vyplývajúce zo Súťažných podkladov a tieto sa považujú za súčasť tejto Zmluvy bez toho, aby k nej boli pripojené ako príloha. Za súčasť tejto Zmluvy sa považuje aj oznámenie o vyhlásení verejného obstarávania a ďalšie dokumenty, ktoré boli potrebné na vypracovanie Ponuky Dodávateľa, na základe ktorej sa stal v rámci Verejnej súťaže úspešným hospodárskym subjektom, a ktoré Dodávateľovi poskytol Objednávateľ v pozícii zadávateľa, a to vrátane všetkých ich doplnení alebo zmien.
   7. Rovnako záväzná je pre Zmluvné strany aj Ponuka Dodávateľa.
2. **Predmet Zmluvy**
   1. Predmetom tejto Zmluvy je záväzok Dodávateľa dodať Objednávateľovi a uviesť do prevádzky za podmienok a v lehote v zmysle tejto Zmluvy dielo a záväzok Objednávateľa zaplatiť Dodávateľovi cenu za dielo v zmysle tejto Zmluvy.
   2. Dielo predstavuje vypracovanie výrobnej projektovej dokumentácie pre dva 2 nové semi-automatické kontajnerové portálové žeriavy nosnosti 41 ton, výroba a dodávka 2-och kompletných portálových žeriavov, doprava, montáž a osadenie nových portálových žeriavov na koľajovú dráhu, odskúšanie funkčnosti nových portálových žeriavov, uvedenie do prevádzky, zaškolenie obsluhy žeriavov a vypracovanie dokumentácie na prevádzku a údržbu žeriavov a zabezpečenie náhradných dielov rýchleho opotrebovania a kľúčových náhradných dielov minimálne v rozsahu podľa Dodávateľom vytvoreného zoznamu náhradných dielov rýchleho opotrebenia a kľúčových náhradných dielov podľa bodu 18.1.12 Súťažných podkladov, ktorý bol predložený Objednávateľovi v rámci Ponuky, a ktorý tvorí prílohu č. 1 k tejto Zmluve (**Náhradné diely**),

(**Dielo**).

* 1. Základný rozsah Diela je nasledovný:
     1. dodanie Projektovej dokumentácie,
     2. výroba a dodávka 2-och portálových žeriavov v súlade s Projektovou dokumentáciu,
     3. doprava 2-och portálových žeriavov na Miesto plnenia, manipulácia s dodávkou, kompletizácia zariadení,
     4. montáž portálových žeriavov na koľajovú dráhu,
     5. pripojenie zariadení portálových žeriavov na elektrickú energiu a dátovú sieť, oživenie všetkých zariadení,
     6. uvedenie 2-och nových portálových žeriavov do prevádzky,
     7. zaškolenie osôb,
     8. dodanie Prevádzkovej dokumentácie a Dokumentácie skutočného vyhotovenia,
     9. dodanie Náhradných dielov,
     10. záručný servis.
  2. Základné požiadavky na Dielo sú nasledovné:
     1. nosnosť 41 t,
     2. napätie 6 kV,
     3. európsky a slovenský legislatívny štandard.
  3. Oba žeriavy budú semi-automatické, ovládané z velína v hlavnej administratívnej budove. Každý žeriav bude vybavený teleskopickou rozperou (spreaderom). Okrem toho, na žeriavoch budú vykonané prípravy na možnosť dodatočného upevnenia prídavných zariadení:
     1. drapák na sypké materiály,
     2. C-hák na oceľové zvitky plechov a
     3. magnet na kovové materiály.
  4. Zmluvné strany pre vylúčenie pochybností uvádzajú, že prídavné zariadenie nie je súčasťou dodávky Diela.
  5. Oba žeriavy sú konštruované s jednostrannou konzolou. Jeden žeriav bude skonštruovaný s konzolou na jednej strane a prípravou na montáž konzoly na opačnej strane. Účinná zavesená strana novo namontovanej konzoly bude rovnaká na oboch stranách žeriava.. Súčasťou dodávky žeriava bude aj konzola, ktorá bude až na výzvu Objednávateľa dodatočne namontovaná. V súvislosti s dodatočnou montážou konzoly Dodávateľ uvedie Objednávateľovi prípadné zmeny v konštrukcii žeriava, napr. zmenu kolesových tlakov a pod. tak, aby dráha, po ktorej bude žeriav jazdiť bola navrhnutá konštrukčne správne.
  6. Dielo je bližšie špecifikované v:
     1. kapitole B.1 (opis predmetu zákazky) bodoch 1. a 2. Súťažných podkladov, ktorá tvorí prílohu č. 2 k tejto Zmluve,
     2. technickej špecifikácie podľa kapitoly B.1 bodu 1.1 Súťažných podkladov - Priloha 4\_Technicka specifikacia, ktorá tvorí prílohu č. 3 k tejto Zmluve,
     3. Dodávateľom vytvorenom návrhu technického riešenia pre 2 ks portálových žeriavov podľa bodu 18.1.11 Súťažných podkladov, ktorý bol predložený Objednávateľovi v rámci Ponuky, a ktorý tvorí prílohu č. 4 k tejto Zmluve a
     4. Dodávateľom vytvorenom zozname Náhradných dielov podľa bodu 18.1.12 Súťažných podkladov, ktorý bol predložený Objednávateľovi v rámci Ponuky, a ktorý tvorí prílohu č. 1 k tejto Zmluve.
  7. Inštalácia, resp. montáž Diela sa bude vykonávať na stavebnej časti, ktorú je povinný zabezpečiť Objednávateľ - stavebná pripravenosť na vykonanie Diela, a to na vlastné náklady.
  8. Zmluvné strany berú na vedomie, že moment začatia stavebných prác za účelom vykonania stavebnej časti (stavebná pripravenosť na vykonanie Diela), ktorú vykonáva Objednávateľ nie je možné bližšie určiť, nakoľko tento je viazaný na bližšie neurčený moment právoplatnosti stavebného povolenia. Z uvedeného dôvodu je možné predlžovanie lehôt na plnenie tejto Zmluvy. Zmluvné strany výslovne potvrdzujú, že akokoľvek dlhé trvanie vykonania stavebnej časti (stavebná pripravenosť na vykonanie Diela) zo strany Objednávateľa predlžované z dôvodov na strane príslušných stavebných úradov alebo iných orgánov štátnej správy (napr. dĺžka stavebného konania) nie je dôvodom na odstúpenie od tejto Zmluvy pre žiadnu zo Zmluvných strán. Inak povedané, akékoľvek predlžovanie vykonávania Diela, prípadne plnenia povinností zo strany ktorejkoľvek Zmluvnej strany z dôvodov spôsobených príslušnými stavebnými úradmi, prípadne inými orgánmi štátnej správy (napr. dĺžka stavebného konania), nie je dôvod na odstúpenie od tejto Zmluvy zo strany ktorejkoľvek Zmluvnej strany.
  9. Dodávateľ sa zaväzuje Dielo predať v rozsahu, spôsobom, v dobe a za podmienok uvedených v tejto Zmluve, to všetko po úspešnom vykonaní všetkých Skúšok Diela a Skúšobnej prevádzky. Vykonané práce a činnosti môžu byť vykonávané subdodávateľmi uvedenými v ponuke, ich zmena je možná len po predchádzajúcom písomnom súhlase Objednávateľa. Dodávateľ sa zaväzuje zhotoviť Dielo v súlade s vydanými správnymi rozhodnutiami a všeobecne záväznými predpismi. Za subdodávateľa zodpovedá v celom rozsahu Dodávateľ.
  10. Dodávateľ poskytuje Objednávateľovi súhlas a oprávnenie používať Dielo. Dodávateľ zodpovedá za to, že práva Objednávateľa nadobudnuté touto Zmluvou sú bez vád, t. j. za to, že užívaním Diela podľa tejto Zmluvy nemôže dôjsť k neoprávnenému zásahu do práv tretích osôb (autorských práv, práv príbuzných autorskému právu, patentových práv, práv k ochrannej známke, práv z nekalej súťaže, osobnostných práv atď.) ani k inému porušeniu právnych predpisov, že prípadné majetkové nároky tretích osôb boli vysporiadné a Objednávateľovi v súvislosti s používaním Diela nemôžu vzniknúť peňažné alebo iné nároky voči tretím osobám. Dodávateľa tiež zodpovedá za škodu spôsobenú uplatnením práv tretích osôb v súvislosti s Dielom.
  11. Dodávateľ udeľuje Objednávateľovi nevýhradné autorské majetkové práva a autorské užívacie práva k Dielu alebo jeho časti limitované na používanie Diela alebo jeho časti v celom rozsahu, zasahovania do Diela alebo jeho časti v celom rozsahu a jeho predaja s tým, že Objednávateľ je oprávnený previesť tieto práva na tretiu osobu s výnimkou relevantných konkurentov Dodávateľa. Objednávateľ nie je oprávnený kopírovať alebo replikovať Dielo akýmkoľvek spôsobom a zaväzuje sa nijako nezneužiť know how Dodávateľa týkajúce sa Diela.
  12. Ustanovenia týkajúce sa autorských práv uvedené v tejto Zmluve sú platné a účinné odo dňa uzatvorenia tejto Zmluvy po celú dobu trvania autorských práv a sú územne a množstevne neobmedzené.

1. **Vlastnosti Diela**
   1. Dodávateľ sa zaväzuje dodať Objednávateľovi a uviesť do prevádzky Dielo zodpovedajúce tejto Zmluve, najmä technickej špecifikácii podľa bodu 2.8.2 tejto Zmluvy, technickému riešeniu podľa bodu 2.8.3 tejto Zmluvy a Projektovej dokumentácii podľa bodu 4.1 tejto Zmluvy.
   2. Dodávateľ sa zaväzuje Objednávateľovi, že Dielo bude mať všetky vlastnosti uvedené v tejto Zmluve, Súťažných podkladoch a v Ponuke. Dodávateľ sa zaväzuje, že Dielo bude vykonané v súlade so stavebnou časťou (stavebná pripravenosť na vykonanie Diela), ktorú vykonáva Objednávateľ.
   3. Dodávateľ sa zaväzuje Objednávateľovi, že dodané Dielo bude spĺňať emisné limity a hygienické limity stanovené príslušnou legislatívou Slovenskej republiky a Európskej únie a všetky ďalšie štandardy požadované legislatívou Slovenskej republiky a Európskej únie.
2. **Výrobná projektová dokumentácia**
   1. Dodávateľ sa zaväzuje vypracovať a odovzdať Objednávateľovi kompletnú výrobnú projektovú dokumentáciu, ktorá bude detailne riešiť vyhotovenie Diela (**Projektová dokumentácia**), a ktorá bude v súlade so všetkými požiadavkami na Dielo v zmysle tejto Zmluvy. Dodávateľ je pri navrhovaní Projektovej dokumentácii povinný postupovať v zmysle všeobecne záväzných právnych predpisov Slovenskej republiky a Európskej únie.
   2. Projektová dokumentácia musí pozostávať z textovej a grafickej časti a musí obsahovať najmä:
      1. detailný harmonogram prác, v ktorom bude vyznačený postup prác vo výrobnom závode, ako aj na stavenisku počas samotnej realizácie Diela,
      2. detailný technologický postup montážnych prác,
      3. detailnú výkresovú dokumentáciu – hlavné zostavy, podzostavy jednotlivých častí a dielov a výkresy pre montáž zariadenia,
      4. detailné schémy elektroinštalácie a pripojenia zdvíhacích zariadení na napájanie,
      5. vplyvy žeriavov na riešenie stavebnej a montážnej pripravenosti zabezpečovanej Objednávateľom (napr. zaťažovacie údaje na žeriavovú dráhu a podmienky pre jej realizáciu, požiadavky na prívod elektrickej energie a technické parametre v mieste pripojenia a pod.),
      6. dokumentácia musí spĺňať všetky náležitosti požadované všeobecne záväznými právnymi predpismi Slovenskej republiky a Európske únie okrem iného aj na to, aby bolo Dielo spôsobilé prejsť všetkými potrebnými úradnými skúškami.
   3. Dodávateľ je povinný odovzdať Objednávateľovi Projektovú dokumentáciu najneskôr do 6-tich mesiacov odo dňa účinnosti tejto Zmluvy v elektronickej forme v slovenskom jazyku. O odovzdaní a prevzatí Projektovej dokumentácie spíšu Zmluvné strany preberací protokol s tým, že Objednávateľ nie je povinný prevziať Projektovú dokumentáciu, ktorá nebude vyhotovená v súlade s touto Zmluvou, najmä s technickou špecifikáciou podľa bodu 2.8.2 tejto Zmluvy a technickým riešením podľa bodu 2.8.3 tejto Zmluvy a nebude mať všetky vlastnosti požadované všeobecne záväznými právnymi predpismi. Pre vylúčenie akýchkoľvek pochybností sa Zmluvné strany dohodli, že Objednávateľ nie je oprávnený odmietnuť prevzatie Projektovej dokumentácie svojvoľne, t. j. z iných dôvodov ako sú tie, ktoré sú uvedené v tomto bode 4.3 tejto Zmluvy. Odmietnutie Projektovej dokumentácie je Objednávateľ povinný odôvodniť tak, aby bol Dodávateľovi známy dôvod jej odmietnutia a mal možnosť vykonať nápravu v lehote 30-tich dní odo dňa odmietnutia prevzatia Projektovej dokumentácie zo strany Objednávateľa.
3. **Prevádzková dokumentácia a zaškolenie osôb**
   1. Dodávateľ sa zaväzuje vypracovať a odovzdať Objednávateľovi kompletnú prevádzkovú dokumentáciu, ktorá bude podrobne určovať ako sa má Dielo po jeho odovzdaní Objednávateľovi prevádzkovať (**Prevádzková dokumentácia**). Táto Prevádzková dokumentácia musí byť Objednávateľovi odovzdaná najneskôr s odovzdaním Diela a považuje sa za jeho súčasť, bez ktorej nie je Objednávateľ povinný Dielo prevziať.
   2. Dodávateľ je povinný najneskôr ku dňu odovzdania Diela zaškoliť osoby určené Objednávateľom ohľadom prevádzky Diela v súlade s Prevádzkovou dokumentáciou a preveriť ich vedomosti a pripravenosť. Počet osôb potrebných na zabezpečenie plynulej a riadnej prevádzky Diela určí Dodávateľ. Obsahom školenia musí byť zaškolenie ohľadom obsluhy, údržby Diela a prevádzkovania ovládacieho softvéru Diela. Zaškolenie a preverenie zamestnancov Objednávateľa je Dodávateľ povinný náležite preukázať, a to najmä záznamami zo školenia. V prípade nesplnenia tejto povinnosti nie je Dodávateľ oprávnený Dielo odovzdať a Objednávateľ nie je povinný Dielo prevziať.
   3. Objednávateľ sa zaväzuje určiť také osoby, ktoré majú byť zaškolené ohľadom prevádzky Diela v súlade s Prevádzkovou dokumentáciou, ktoré sú spoľahlivé a disponujú takými osobnostnými a odbornými predpokladmi, ktoré ich predurčujú na to, aby zvládli zaškolenie a následné preverenie ich vedomostí a znalostí zo zaškolenia zo strany Dodávateľa. V prípade, ak by sa pri preverovaní vedomostí a znalostí zo zaškolenia zo strany Dodávateľa preukázalo, že osoby určené Objednávateľom nie sú spôsobilé zvládnuť takéto zaškolenie tým spôsobom, že po preukázateľne vykonanom zaškolení najmenej 2x nezvládnu následne preverenie vedomostí a znalostí, Objednávateľ je povinný prevziať Dielo aj bez splnenia povinnosti Dodávateľa preveriť vedomosti a pripravenosť zaškolených zamestnancov Objednávateľa. V takomto prípade však povinnosť Dodávateľa zaškoliť osoby určené Objednávateľom ohľadom prevádzky Diela v súlade s Prevádzkovou dokumentáciou a preveriť ich vedomosti a pripravenosť trvá a Objednávateľ sa zaväzuje určiť ďalšiu osobou podľa tohto bodu 5.3 tejto Zmluvy.
4. **Dokumentácia skutočného vyhotovenia**
   1. Dodávateľ sa zaväzuje vypracovať a odovzdať Objednávateľovi dokumentáciu skutočného vyhotovenia Diela, v ktorej budú uvedené všetky zmeny, ku ktorým došlo pri realizácii Diela (**Dokumentácia skutočného vyhotovenia**).
   2. Dokumentácia skutočného vyhotovenia musí pozostávať s výkresov a písomností a musí byť vypracovaná v podrobnom rozsahu pre zachytenie skutočného vyhotovenia Diela.
   3. Dokumentácia skutočného vyhotovenia musí obsahovať najmä:
      1. návod na obsluhu, prevádzku a údržbu žeriavov,
      2. vecný a časový rozsah záručného servisu s cyklom na jeden rok (v rozsahu minimálne vizuálna kontrola, kontrola elektroinštalácie, kontrola mechanických a strojných častí žeriavov, funkčné skúšky pojazdov, zdvihov, bezpečnostných prvkov, kontrola a výmena dielov rýchleho opotrebenia),
      3. návody na obsluhu, prevádzku a údržbu motorov, prístrojov a elektrických zariadení,
      4. zoznam zariadení žeriavov, blokové schémy, elektroinštalačné schémy, schémy pripojenia, schémy zapojení snímačov a elektrických pohonov (svorkovnice elektrických montážnych skriniek),
      5. certifikáty, atesty, detailné katalógové listy a inšpekčnú knihu žeriavov,
      6. všetky zmeny vykonané v Projektovej dokumentácii počas výroby a montáže Diela, Skúšok Diela, Skúšobnej prevádzky a uvádzaní do prevádzky zdvíhacích zariadení.
   4. Dodávateľ je povinný odovzdať Objednávateľovi Dokumentáciu skutočného vyhotovenia v elektronickej forme v slovenskom jazyku najneskôr spolu s odovzdaním Diela.
   5. O odovzdaní a prevzatí Dokumentácie skutočného vyhotovenia spíšu Zmluvné strany preberací protokol s tým, že Objednávateľ nie je povinný prevziať Dokumentáciu skutočného vyhotovenia, ktorá nebude vyhotovená v súlade s touto Zmluvou a nebude mať všetky požadované vlastnosti. Preberací protokol podľa tohto bodu 6.5 tejto Zmluvy môže byť súčasťou protokolu o odovzdaní a prevzatí Diela.
5. **Dodávky**
   1. Zmluvné strany sa dohodli, že materiál, ktorý bude zo strany Dodávateľa zabezpečený pred začatím vykonávania montáže Diela v Areáli bude uskladnený u Dodávateľa, resp. na mieste, ktoré Dodávateľ zabezpečí na tento účel s tým, že náklady na skladovanie znáša Dodávateľ, t. j. tieto náklady sú súčasťou fixnej Ceny podľa bodu 17.1 tejto Zmluvy. Následne, po vykonaní stavebnej časti (stavebná pripravenosť na vykonanie Diela) zo strany Objednávateľa, Dodávateľ včas zabezpečí prepravu materiálu na Miesto plnenia za účelom inštalácie a vykonania Diela.
   2. V prípade, ak by malo uskladňovanie materiálu podľa bodu 7.1 tejto Zmluvy trvať z dôvodu nemožnosti pripraviť stavebnú časť (stavebná pripravenosť na vykonanie Diela) zo strany Objednávateľa neprimerane dlho z dôvodu dĺžky trvania územného alebo stavebného konania, Objednávateľ sa zaväzuje rokovať s Dodávateľom o úhrade pomernej časti nákladov na skladovanie.
   3. Dodávateľ je povinný zabaliť materiál podľa bodu 7.1 tejto Zmluvy spôsobom, aby nedošlo k poškodeniu alebo inému znehodnoteniu počas prepravy, predpísaného skladovania a vykonávania montážnych prác.
   4. Dodávateľ je povinný zabezpečiť prepravu materiálu podľa bodu 7.1 tejto Zmluvy spoľahlivým dopravcom, ktorý bude mať v čase realizovania dopravy platnú zmluvu o poistení zodpovednosti za škodu. Náklady na prepravu znáša Dodávateľ, t. j. tieto náklady sú súčasťou fixnej Ceny podľa bodu 17.1 tejto Zmluvy.
   5. Dodávateľ sa zaväzuje v dostatočnom časovom predstihu písomne oznámiť Objednávateľovi kedy bude materiál podľa bodu 7.1 tejto Zmluvy, prípadne jeho časť, prepravovaná na Miesto plnenia.
   6. Dodávateľ sa zaväzuje informovať Objednávateľa o termínoch obstarávania hlavných častí Diela, a to najmä o časovom harmonograme obstarávania a plánovaných termínoch dodania. Dodávateľ sa súčasne zaväzuje v dostatočnom časovom predstihu informovať Objednávateľa o skutočnostiach, ktoré by bránili alebo by boli v rozpore s časovým harmonogramom obstarávania.
6. **Montážne práce**
   1. Dodávateľ sa zaväzuje vykonať montážne práce v súlade s Projektovou dokumentáciou.
   2. Nakoľko Dielo má byť vykonávané v Mieste plnenia, ktoré je v neustálej prevádzke, pri vykonávaní Diela nemôže byť prevádzka Miesta plnenie ohrozená. Z tohto dôvodu sa Zmluvné strany dohodli, že Dodávateľ môže vykonávať Dielo len v časoch a za podmienok vopred dohodnutých s Objednávateľom s tým, že Objednávateľ sa zaväzuje dohodnúť si s Dodávateľom také časy a podmienky vykonávania Diela v Mieste plnenia, aby mohol Dodávateľ vykonávať Dielo, t. J. Montovať Dielo, bez nie iných ako nevyhnutných prerušení. Náklady, ktoré Dodávateľovi vzniknú z dôvodu, že Objednávateľ nezabezpečil podmienky potrebné na to, aby Dodávateľ mohol vykonať montáž Diela bez prerušení, znáša Objednávateľ. Objednávateľ však neznáša náklady za také prerušenie vykonávania montáže Diela, ktoré nespôsobil, alebo ku ktorému došlo na základe predchádzajúcej dohody s Dodávateľom.
   3. Montážne práce budú vykonávané pod odborným technickým dozorom Dodávateľa, ktorý bude viesť riadny montážny denník o priebehu montážnych prác (**Montážny denník**). Montážny denník bude kedykoľvek prístupný k nahliadnutiu Objednávateľovi a ním povereným osobám.
   4. Dodávateľ sa zaväzuje viesť evidenciu všetkých dokladov a zápisníc o vykonaných prácach, predpísaných skúškach, zmenách Projektovej dokumentácie (zmeny Projektovej dokumentácie musia byť vopred písomne schválené oboma Zmluvnými stranami), zistených závadách a spôsobe ich odstránenia.
   5. O vykonaní a skončení montážnych prác bude vyhotovený protokol o ukončení montážnych prác podpísaný zástupcami oboch Zmluvných strán, v ktorom budú uvedené zistené nedostatky s uvedením termínu ich odstránenia, prípadne chýbajúce montážne práce s uvedením termínu ich vykonania. Dodávateľ je povinný písomne vyzvať Objednávateľa na potvrdenie vykonania montážnych prác v protokole o ukončení montážnych prác. Potvrdenie vykonania montážnych prác Objednávateľom v protokole o ukončení montážnych prác nezbavuje Dodávateľa zodpovednosti za ich riadne a úplné vykonanie podľa tejto Zmluvy.
   6. Zmluvné strany sa dohodli, že Montážny denník bude vedený nasledovne:
      1. Dodávateľ je povinný viesť odo dňa prevzatia pracoviska alebo jeho časti Montážny denník a do Montážneho denníka zapisovať všetky skutočnosti rozhodné pre plnenie tejto Zmluvy, hlavne údaje o časovom postupe prác, ich akosti, počty zamestnancov, ďalej údaje o počte odpracovaných hodín a druhu prác,
      2. počas pracovnej doby musí byť Montážny denník na Mieste plnenia trvale prístupný a Dodávateľ je povinný kedykoľvek na žiadosť Objednávateľa vyhotoviť a odovzdať Objednávateľovi kópie akýchkoľvek častí Montážneho denníka; povinnosť viesť Montážny denník končí odovzdaním a prevzatím Diela; Objednávateľ bude sledovať obsah Montážneho denníka a k zápisom pripojovať svoje stanovisko; po odovzdaní Diela zostáva Montážny denník u Dodávateľa; na žiadosť Objednávateľa je Dodávateľ povinný odovzdať Objednávateľovi jeho kópiu,
      3. osoba poverená Objednávateľom, ktorá vykonáva stavebný dozor je oprávnená dať Dodávateľovi alebo ním povereným osobám príkaz na prerušenie prác, pokiaľ je ohrozená bezpečnosť stavby, alebo ak hrozia hospodárske škody; súčasne je o tomto povinná vykonať zápis do Montážneho denníka,
      4. stavebný dozor Objednávateľa sleduje, či vykonanie Diela prebieha podľa podmienok dohodnutých v tejto Zmluve a zabezpečuje koordináciu činností a nadväznosť prác pri styku s orgánmi štátnej správy a správcami objektu inžinierskych sietí pri kolíznych situáciách,
      5. stavebnému dozoru musia byť na vyžiadanie predložené výkresy, vzorky materiálov a iné podklady, súvisiace s predmetom tejto Zmluvy, ako aj výsledky kontrol kvality; Dodávateľ nevykoná zmeny žiadnych prác bez predchádzajúceho písomného súhlasu stavebného dozoru; Dodávateľ je povinný postupovať s odbornou starostlivosťou a podľa pokynov Objednávateľa,
      6. zásady vykonávania stavebného dozoru sa riadia príslušnými všeobecne záväznými právnymi predpismi,
      7. Dodávateľ sa zaväzuje vyzvať Objednávateľa písomne zápisom do Montážneho denníka a zároveň emailom podľa bodu 25.5 tejto Zmluvy na kontrolu všetkých prác, ktoré majú byť zakryté alebo sa stanú neprístupnými minimálne 3 pracovné dni vopred; ak sa Objednávateľ nedostaví a nevykoná kontrolu týchto prác, bude Dodávateľ pokračovať v prácach; ak Objednávateľ bude dodatočne požadovať odkrytie týchto prác, je Dodávateľ povinný toto odkrytie vykonať na náklady Objednávateľa; ak sa pri dodatočnej kontrole zistí, že práce neboli riadne vykonané, náklady na odkrytie znáša Dodávateľ; v ostatných prípadoch je Objednávateľ oprávnený vykonávať kontrolu kedykoľvek podľa svojho uváženia a na tento účel musí mať zabezpečený neustály prístup k zhotovovanému Dielu.
7. **Skúšky Diela a skúšobná prevádzka**
   1. Dodávateľ sa zaväzuje vykonať pred uvedením Diela do prevádzky nasledovné skúšky:
      1. individuálne skúšky dodávok a ich oživenie v Mieste plnenia, ktoré musia nadväzovať bezprostredne na montáž a ich účelom je preskúšanie funkcie dielčích častí Diela a ich vzájomných nadväzností v rozsahu skúšky: (i) funkčnosti jednotlivých prvkov systému – elektromotory, brzdy, prevodovky, (ii) častí systému – pojazdy, zdvihy, (iii) kontrola a preskúšanie dodávaných rozvádzačov, rozvádzačových skriniek a jednotlivých elektrických obvodov (napájanie, ovládanie, signalizácia, meranie, osvetlenie) podľa Projektovej dokumentácie s tým, že tieto skúšky vykoná skúšobný technik Dodávateľa a (iv) funkčnosti celého systému portálového žeriava – manipulácie, pojazdy, spreader,
      2. záťažová skúška zdvihov žeriava 45 ton v zmysle platnej legislatívy s preťažením,
      3. všetky úradné skúšky vyžadované v zmysle zákona č. 513/2009 Z. Z. O dráhach a o zmene a doplnení niektorých zákonov v príslušnom znení a v zmysle vyhlášky 205/2010 Z. Z. O určených technických zariadeniach a určených činnostiach a činnostiach na určených technických zariadeniach v príslušnom znení v rozsahu požadovanom pre typ Diela vykonávaného podľa tejto Zmluvy na to, aby mohlo byť Dielo používané a prevádzkované bez obmedzení, a to oprávnenou osobou s tým, že sa jej podľa požiadaviek poskytne skúšobný kontajner so závažím a všetka potrebná súčinnosť, inak nie je Objednávateľ povinný Dielo prevziať,

(**Skúšky Diela**).

* 1. Dodávateľ sa zaväzuje vykonať Skúšky Diela vždy za účasti určených zástupcov Objednávateľa.
  2. Dodávateľ je povinný písomne oznámiť Objednávateľovi termín vykonania jednotlivých Skúšok Diela najmenej 7 dní vopred a vyzvať ho, aby zabezpečil účasť svojich určených zástupcov.
  3. Ak sa zástupcovia Objednávateľa nedostavia na termín vykonania jednotlivých Skúšok Diela, Dodávateľ je povinný dohodnúť si s Objednávateľom nový termín vykonania týchto skúšok tak, aby sa konali za účasti zástupcov Objednávateľa – uvedené neplatí pre úradné skúšky vykonávané v súčinnosti s orgánmi verejnej správy, na ktoré je Objednávateľ povinný sa dostaviť na prvý termín, inak je možné vykonať tieto skúšky aj bez prítomnosti Objednávateľa.
  4. O výsledku každej zo Skúšok Diela bude vyhotovený samostatný protokol o ich výsledku spísaný zástupcami Dodávateľa a Objednávateľa. Skúšky Diela sa budú považovať za riadne vykonané vyhlásením Dodávateľa o ich riadnom vykonaní uvedeným v protokole za predpokladu, že takéto vyhlásenie svojim podpisom potvrdí aj Objednávateľ. Potvrdenie vykonania jednotlivých Skúšok Diela Objednávateľom v protokole nezbavuje Dodávateľa zodpovednosti za ich riadne a úplné vykonanie podľa tejto Zmluvy.
  5. Dodávateľ je ďalej povinný pred uvedením Diela do prevádzky vykonať skúšobnú prevádzku Diela v rozsahu 40-tich hodín pre každý žeriav s tým, že skúšobná prevádzka bude obsahovať skúšky všetkých zdvihov, pojazdov, bezpečnostných funkcií a blokácií (**Skúšobná prevádzka**).
  6. Skúšobná prevádzka môže byť vykonaná v súbehu s procesom zaškoľovania osôb podľa bodu 5. tejto Zmluvy.
  7. Dodávateľ sa zaväzuje vykonať Skúšobnú prevádzku za účasti určených zástupcov Objednávateľa.
  8. Dodávateľ je povinný písomne oznámiť Objednávateľovi termín vykonania Skúšobnej prevádzky najmenej 7 dní vopred a vyzvať ho, aby zabezpečil účasť svojich určených zástupcov. Ak sa zástupcovia Objednávateľa nedostavia na termín vykonania Skúšobnej prevádzky, Dodávateľ je povinný dohodnúť si s Objednávateľom nový termín jej vykonania tak, aby sa konali za účasti zástupcov Objednávateľa.
  9. O výsledku Skúšobnej prevádzky bude vyhotovený protokol spísaný zástupcami Dodávateľa a Objednávateľa. Skúšobná prevádzka sa bude považovať za riadne vykonanú vyhlásením Dodávateľa o jej riadnom vykonaní uvedeným v protokole za predpokladu, že takéto vyhlásenie svojim podpisom potvrdí aj Objednávateľ. Potvrdenie vykonania Skúšobnej prevádzky Objednávateľom v protokole nezbavuje Dodávateľa zodpovednosti za jej riadne vykonanie.

1. **Kontrola Diela**
   1. Objednávateľ je oprávnený na základe predchádzajúcej žiadosti v prítomnosti Dodávateľa vykonať u Dodávateľa kontrolu Diela alebo ktorejkoľvek jeho časti, vrátane výrobnej dokumentácie, výpočtov, montážnych plánov, sprievodných dokumentov, časového harmonogramu obstarávania, a to kedykoľvek počas trvania tejto Zmluvy, vrátane času kedy budú akékoľvek veci určené na vykonanie Diela skladované mimo Miesta plnenia.
   2. Výkon kontroly nebude nadmerne obmedzovať priebeh práce Dodávateľa, prípadne jeho subdodávateľov.
   3. V prípade, že sa počas kontroly zistí nesprávnosť, nepresnosť alebo iná závada na ktorejkoľvek časti Diela, výrobnej dokumentácii, výpočtoch, montážnych plánoch alebo na sprievodných dokumentoch, Dodávateľ je povinný zabezpečiť nápravu alebo súlad s ustanoveniami tejto Zmluvy bez zbytočného odkladu.
   4. Náklady súvisiace s výkonom kontroly podľa tohto bodu tejto Zmluvy znáša Objednávateľ, vrátane nákladov Objednávateľa na cestu, ubytovanie a stravovanie svojich zástupcov, ktorí sa zúčastnia kontroly. V prípade, ak by v súvislosti s výkonom kontroly Diela zo strany Objednávateľa vznikli nejaké náklady Dodávateľovi, tieto znáša Dodávateľ a nejdú na ťarchu Objednávateľa.
   5. O zisteniach pri vykonaní kontroly bude vyhotovená kontrolná správa, ktorej správnosť a úplnosť potvrdia svojimi podpismi zástupcovia Zmluvných strán, prípadne aj zástupcovia subdodávateľov Dodávateľa. Ak Dodávateľ odmietne kontrolné zistenia svojim podpisom potvrdiť, musí zároveň uviesť dôvody, pre ktoré tak urobil, inak sa má za to, že odmietnutie podpisu bolo bezdôvodné.
   6. Vykonanie kontroly podľa tohto bodu tejto Zmluvy nezbavuje Dodávateľa jeho záväzkov vyplývajúcich z tejto Zmluvy a nemá vplyv na jeho zodpovednosť podľa tejto Zmluvy.
2. **Zodpovednosť za vady a záruka a obmedzenie zodpovednosti Dodávateľa**
   1. Vykonané Dielo má vady, ak nezodpovedá tejto Zmluve, najmä technickej špecifikácii podľa bodu 2.8.2 tejto Zmluvy, technickému riešeniu podľa bodu 2.8.3 tejto Zmluvy a Projektovej dokumentácii podľa bodu 4.1 tejto Zmluvy a nezodpovedá dohodnutému účelu. Dodávateľ neručí a nezodpovedá za to, že Dielo je vhodné na použitie, ktoré nebolo jasne definované v tejto Zmluve, najmä v technickej špecifikácii podľa bodu 2.8.2 tejto Zmluvy, technickom riešení podľa bodu 2.8.3 tejto Zmluvy a Projektovej dokumentácii podľa bodu 4.1 tejto Zmluvy, a že má kvalitu presahujúcu kvalitu dohodnutú v tejto Zmluve, najmä v technickej špecifikácii podľa bodu 2.8.2 tejto Zmluvy, technickom riešení podľa bodu 2.8.3 tejto Zmluvy a Projektovej dokumentácii podľa bodu 4.1 tejto Zmluvy. Dodávateľ nie je povinný aktualizovať digitálne časti, prvky, softvér atď., ktoré sú súčasťou Diela po skončení a nad rámec Servisnej zmluvy za predpokladu, že počas trvania Servisnej zmluvy bude Dielo aktualizované tak, aby ho bolo možné prevádzkovať podľa tejto Zmluvy minimálne v rozsahu trvania tejto Zmluvy.
   2. Dodávateľ zodpovedá za vady, ktoré má Dielo v čase jeho odovzdania Objednávateľovi a za vady, ktoré má Dielo po jeho odovzdaní Objednávateľovi, ak boli tieto vady spôsobené porušením povinností Dodávateľa.
   3. Dodávateľ preberá záruku za to, že Dielo bude mať vlastnosti uvedené v tejto Zmluve, najmä v technickej špecifikácii podľa bodu 2.8.2 tejto Zmluvy, technickom riešení podľa bodu 2.8.3 tejto Zmluvy a Projektovej dokumentácii podľa bodu 4.1 tejto Zmluvy, a že bude schopné prevádzky po dobu 60 mesiacov od odovzdania Diela pre všetky časti Diela (záručná doba) s tým, že Dodávateľ zabezpečí vykonanie záručných opráv alebo záručných servisov na vlastné náklady v lehotách stanovených touto Zmluvou, pokiaľ táto Zmluva nestanovuje dlhšiu záručnú dobu.
   4. Záručná doba neplynie po dobu, po ktorú nie je Dielo, ako celok, v prevádzke z dôvodu na strane Dodávateľa, ktorý nebol vopred naplánovaný napr. v Servisnej zmluve, a ktorý nebol ani z časti zapríčinený Objednávateľom, avšak len v prípade, ak nie je Dielo, ako celok, v prevádzke podľa tohto bodu 11.4 tejto Zmluvy aspoň 14 po sebe nasledujúcich kalendárnych dní. V prípade výmeny ktorejkoľvek časti Diela alebo dodania chýbajúcej časti Diela plynie nová záručná doba pre túto dotknutú časť, a to v dĺžke celkovej zostávajúcej záručnej doby podľa bodu 11.3 tejto Zmluvy ku dňu výmeny ktorejkoľvek časti Diela alebo dodania chýbajúcej časti Diela, pokiaľ nejde o prípad podľa nasledujúcej vety. Zmluvné strany uvádzajú, že v prípade výmeny ktorejkoľvek časti Diela alebo dodania chýbajúcej časti Diela v čase od uplynutia 36 mesiacov trvania záručnej doby podľa bodu 11.3 tejto Zmluvy je záručná doba pre túto dotknutú časť 24 mesiacov. Záručná doba plynie okrem iného aj počas plánovaných odstávok prevádzky Diela predvídaných Servisnou zmluvou alebo počas odstávok prevádzky Diela vopred dohodnutých Zmluvnými stranami.
   5. Záručná doba sa vzťahuje aj na diely a zariadenia (ako napr. oceľové laná, olejové náplne, filtre, žiarovky, žiarivky, vnútorné vybavenie kabíny, elektro zariadenie a pod.) dodané Dodávateľom, ktoré sú určené, aby sa užívali po kratšiu dobu ako je záručná doba. Dodávateľ je povinný poskytnúť na diely a zariadenia , ktoré sú určené na to, aby sa užívali po kratšiu dobu, rovnakú záruku, ako na celé Dielo. Dodávateľ je povinný počas plynutia záručnej doby dodať, vymeniť, resp. nahradiť akékoľvek diely a zariadenia dodané Dodávateľom, ktoré sú určené, aby sa užívali po kratšiu dobu, ako je dĺžka záručnej doby.
   6. Dodávateľ zodpovedá za vady, ktoré sa vyskytnú na Diele v čase prechodu nebezpečenstva škody na Diele na Objednávateľa, za vady, na ktoré sa vzťahuje záruka za akosť, ako aj za vady, ktoré vzniknú po prechode nebezpečenstva škody na Diele na Objednávateľa, ak boli spôsobené porušením povinností Dodávateľa.
   7. Dodávateľ nezodpovedá za vady spôsobené prirodzeným opotrebením, používaním v rozpore s Prevádzkovou dokumentáciou, neoprávneným zásahom Objednávateľa alebo ním poverenej tretej osoby.
   8. Objednávateľ je povinný oznámiť Dodávateľovi telefonicky na číslo Helpdesku podľa bodu 25.5 tejto Zmluvy a následne prostredníctvom e-mailu Helpdesku podľa bodu 25.5 tejto Zmluvy vady bez zbytočného odkladu po ich zistení spolu s príslušnou fotodokumentáciou a špecifikáciou vady.
   9. V prípade vyskytnutia sa vád na Diele je Dodávateľ bez zbytočného odkladu, najneskôr do 24-och hodín odo dňa oznámenia podľa bodu 11.8 tejto Zmluvy povinný dostaviť sa na miesto Diela a posúdiť charakter vyskytnutej vady a spôsob a lehotu jej odstránenia. Následne je Dodávateľ povinný oznámiť Objednávateľovi akým spôsobom a v akej lehote dôjde k odstráneniu vady s tým, že Dodávateľ je povinný odstrániť akúkoľvek vadu opravou alebo výmenou najneskôr do 48-mich hodín, alebo ak si charakter vady bude vyžadovať dlhší čas na opravu alebo výmenu, tak v takomto prípade najneskôr do 5-tich dní alebo v primerane dlhšej vzájomne dohodnutej lehote; v prípade, že by bola vada podstatná a neodstrániteľná, má Objednávateľ nárok na primeranú zľavu z ceny Diela. O spôsobe odstránenia vady rozhoduje Objednávateľ po konzultácií s Dodávateľom. O odstránení vady bude spísaný protokol podpísaný zástupcami oboch Zmluvných strán. Objednávateľ sa zaväzuje umožniť Dodávateľovi odstránenie vady na Diele. Ak Dodávateľ neodstráni vadu v lehotách podľa tohto bodu 11.9, Objednávateľ je oprávnený odstrániť vadu na náklady Dodávateľa (vynaloženie nákladov, ako aj postup odstránenia vady Dodávateľovi zdokumentuje), pričom je zároveň zachované jeho právo na zmluvné pokuty v zmysle tejto Zmluvy a nárok na náhradu škody.
   10. Za tým účelom, aby bol Dodávateľ spôsobilý odstrániť vady na Diele ich opravou alebo výmenou v lehotách podľa bodu 11.9 tejto Zmluvy je povinný mať na sklade k bezprostrednej dispozícii Náhradné diely v tejto Zmluve požadovanom rozsahu, prípadne mať možnosť zabezpečiť Náhradné diely k bezprostrednej dispozícii za účelom ich použitia pre včasne splnenie svojich povinností vyplývajúcich z tejto Zmluvy, t. j. za účelom odstránenia vád v stanovených lehotách.
   11. V prípade výskytu právnych vád na Diele alebo jeho časti, za ktoré sa považujú také vady, ktoré bránia Objednávateľovi získať k Dielu všetky práva, ktoré vyplývajú z tejto Zmluvy, najmä ale nielen práva tretích osôb viažuce sa k Dielu, za ktoré Dodávateľ preukázateľne zodpovedá, sa Dodávateľ zaväzuje v primeranej lehote prijať opatrenia potrebné na nápravu tohto stavu tak, aby sa nenarušila prevádzka Diela alebo nenastala prevádzka Diela s obmedzenými podmienkami, v opačnom prípade je Objednávateľ v prípade právnej vady, ktorá podstatne obmedzuje používanie Diela, oprávnený po márnom uplynutí dodatočne stanovenej primeranej lehoty na odstránenie právnej vady odstúpiť od tejto Zmluvy alebo požadovať primeranú zľavu z ceny za Dielo.
   12. Dojednaniami uvedenými v predchádzajúcich bodoch tohto článku 11. tejto Zmluvy nie sú dotknuté nároky Objednávateľa z vád vyplývajúce z príslušných právnych predpisov a nárok na náhradu škody.
   13. Celková zodpovednosť Dodávateľa je obmedzená na celkovú výšku Ceny za Dielo podľa bodu 17.1 tejto Zmluvy. Toto obmedzenie zodpovednosti Dodávateľa sa uplatňuje aj v prospech zamestnancov, subdodávateľov a zástupcov Dodávateľa.
   14. Dodávateľ zodpovedá za škodu spôsobenú Objednávateľovi v dôsledku vád Diela, za ktoré zodpovedá Dodávateľ. Dodávateľ nezodpovedá za škodu, ktorá bola spôsobená v dôsledku prevádzky Diela v rozpore s Prevádzkovou dokumentáciou; za škodu, ktorá bola spôsobená vopred plánovaným prerušením alebo zastavením prevádzky Diela buď predpokladaným v Servisnej zmluve alebo vopred dohodnutým s Objednávateľom.
   15. Osobitne sa Zmluvné strany dohodli, že záručná doba na železnú konštrukciu Diela je 10 rokov, a to vrátane antikoróznej ochrany.
3. **Servisná zmluva**
   1. Zmluvné strany sa dohodli, že okrem tejto Zmluvy medzi sebou uzatvoria aj servisnú zmluvu, ktorá nadobudne účinnosť dňom riadneho odovzdania Diela a jeho prevzatia Objednávateľom (**Servisná zmluva**).
4. **Ďalšie povinnosti Dodávateľa**
   1. Dodávateľ je povinný vykonať Dielo v dohodnutom rozsahu na svoje náklady, na svoje nebezpečenstvo a za podmienok uvedených v tejto Zmluve. Dodávateľ je ďalej povinný vykonať Dielo riadne, tzn. bez vád a nedostatkov a odovzdať ho Objednávateľovi v termíne dohodnutom v tejto Zmluve. Zmluvné strany sa pre účely vymedzenia pojmu *„riadne vykonať Dielo“* dohodli, že za riadne vykonané Dielo bude považované iba také Dielo, ktoré bude Dodávateľom vykonané bez zníženia dohodnutej kvality, v rozsahu dohodnutom na základe tejto Zmluvy a Dielo bude možné využívať na dohodnutý účel.
   2. Dodávateľ má právo využiť na vykonanie časti Diela subdodávateľov. V prípade, že využije túto možnosť, je povinný realizovať predmet alebo časť predmetu tejto Zmluvy prostredníctvom spoľahlivých, skúsených, plne kvalifikovaných a platobne schopných subdodávateľov, za ktorých zodpovedá v plnom rozsahu.
   3. Pokiaľ Dodávateľ vykonáva Dielo prostredníctvom subdodávateľov, ktorých uviedol v Ponuke, ich zmena je možná len so súhlasom Objednávateľa.
   4. Dodávateľ je povinný pri vykonávaní činnosti podľa tejto Zmluvy alebo v akejkoľvek súvislosti s ňou dodržiavať všeobecne záväzné právne predpisy Slovenskej republiky i európskej legislatívy, slovenské technické normy a európske normy platné v Slovenskej republike, dohodnuté technické parametre a zároveň všeobecne záväzné právne predpisy vzťahujúce sa na bezpečnosť a ochranu zdravia pri práci.
   5. Dodávateľ je ďalej povinný:
      1. rešpektovať pokyny a pripomienky Objednávateľa týkajúce sa Diela, v prípade nevhodnosti pokynov a pripomienok je povinný bezodkladne informovať o týchto skutočnostiach Objednávateľa,
      2. bez zbytočného odkladu Objednávateľovi písomne oznámiť všetky skutočnosti, ktoré môžu mať vplyv na plnenie povinností vyplývajúcich z tejto Zmluvy,
      3. spolupracovať s tretími subjektmi určenými Objednávateľom na plnenie predmetu tejto Zmluvy a umožniť im riadny výkon ich činnosti, tak aby bolo zabezpečené riadne plnenie predmetu tejto Zmluvy,
      4. zabezpečiť, že na subdodávateľa Dodávateľa sa budú vzťahovať všetky povinnosti a požiadavky, ktoré kladie táto Zmluva na Dodávateľa,
      5. vypracovať Prevádzkovú dokumentáciu Diela najneskôr ku dňu jeho odovzdania, ako celku a odovzdať ho spolu s Dielom,
      6. mať uzatvorené poistenie zodpovednosti za škodu spôsobenú výkonom činností predpokladaných touto Zmluvou, a to najmenej vo výške poistného plnenia rovnajúceho sa celkovej cene za Dielo,
      7. Dodávateľ je povinný v rámci predmetu Diela vykonať dohodnuté práce, služby, dodávky a výkony, ktoré sú potrebné trvale alebo dočasne k zahájeniu prác, dokončeniu a odovzdaniu Diela a k jeho riadnemu užívaniu,
      8. Dodávateľ nesie nebezpečenstvo škody na veciach, ktoré zabezpečil vo svojom vlastnom mene k vykonaniu Diela, nebezpečenstvo škody na materiáloch, ktoré boli použité k realizácii Diela a nebezpečenstvo škody na samotnom Diele, a to až do doby, kedy bude Dielo riadne vykonané, odovzdané a prevzaté Objednávateľom,
      9. za veci prevzaté od Objednávateľa za účelom ich použitia k vykonaniu Diela alebo za iné prevzaté veci od Objednávateľa v súvislosti s vykonaním Diela, zodpovedá Dodávateľ ako skladovateľ,
      10. Dodávateľ po dobu realizácie Diela v plnej miere zodpovedá za bezpečnosť a ochranu zdravia všetkých osôb podieľajúcich sa na zabezpečovaní Diela, zabezpečenie ich vybavenia ochrannými prostriedkami, ďalej Dodávateľ zodpovedá za výkon odborne spôsobilých osôb, dodržiavanie zákonníka práce, prevozu technických zariadení a vybavenia, a za dodržiavanie stanovených prevádzkových a organizačných podmienok; Dodávateľ je v rámci svojho záväzku tiež povinný zaistiť, aby pri realizácii Diela boli dodržané všetky právne predpisy vzťahujúce sa na bezpečnosť a ochranu zdravia pri práci,
      11. pokiaľ činnosťou Dodávateľa dôjde k spôsobeniu škody Objednávateľovi alebo jeho subjektom z titulu opomenutia, nedbanlivosti alebo neplnením podmienok vyplývajúcich zo zákona, STN alebo iných noriem alebo vyplývajúcich z tejto Zmluvy, je Objednávateľ povinný bez zbytočného odkladu túto škodu odstrániť, a ak to nie je možné, tak finančne nahradiť; všetky náklady s tým spojené znáša Dodávateľ,
      12. pokiaľ budú pri realizácii Diela zistené skryté prekážky, je Dodávateľ povinný túto skutočnosť bezodkladne oznámi Objednávateľovi,
      13. strpieť výkon kontroly/auditu/kontroly na mieste súvisiaceho s dodávaným Dielom kedykoľvek počas platnosti a účinnosti tejto Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť,
      14. byť ku dňu uzatvorenia tejto Zmluvy zapísaný v registri partnerov verejnej správy v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov a po celú dobu trvania tejto Zmluvy udržiavať tento zápis, uvedené platí aj pre subdodávateľov Dodávateľa.
5. **Ďalšie Povinnosti Objednávateľa**
   1. Objednávateľ je povinný:
      1. v dostatočnom časovom predstihu splniť požiadavky podľa Dodávateľom vytvoreného návrhu stavebno-technických požiadaviek Dodávateľa podľa bodu 18.1.13 Súťažných podkladov, ktorý bol predložený Objednávateľovi v rámci Ponuky, a ktorý tvorí prílohu č. 5 k tejto Zmluve alebo ďalšie požiadavky, na ktorých sa Zmluvné strany dohodnú, a ktoré budú nevyhnutné pre riadne vykonanie Diela,
      2. poskytnúť primerané plochy pre zariadenie staveniska po dohode s Dodávateľom,
      3. určiť presné miesta pre osadenie jednotlivých meraní energií,
      4. umožniť využitie prípojok elektriny, pitnej vody a kanalizácie počas vykonávania Montážnych prác za úhradu, miesto napojenia bude bližšie určené po dohode s Objednávateľom,
      5. napojiť Dielo alebo jeho časti na suroviny a energie a systém riadenia nevyhnutný pre príslušné Skúšky Diela, Skúšobnú prevádzku a riadnu prevádzku s tým, že Dodávateľ je povinný špecifikovať jednotlivé odberné miesta, dimenzie a istenie,
      6. poskytnúť energie a suroviny potrebné na uvedenie Diela alebo jeho časti do prevádzky,
      7. prevádzkovať Dielo podľa Prevádzkovej dokumentácie vypracovanej Dodávateľom počas prevádzky a záručnej doby,
      8. poskytnúť Dodávateľovi súčinnosť tam, kde tento záväzok vyplýva z tejto Zmluvy a tam, kde ho o to požiadal Dodávateľ, ak to možno od Objednávateľa spravodlivo požadovať,
      9. zabezpečiť vytýčenie jestvujúcich podzemných a nadzemných vedení a inžinierskych sietí na stavenisku a súhlas a podmienky ich správcu pre vykonanie Diela, to všetko pred zahájením vykonávania Diela v Mieste plnenia,
      10. riadne a včas zaplatiť Cenu Diela podľa tejto Zmluvy.
6. **Čas, miesto plnenia a banková záruka na náhradné diely**
   1. Zmluvné strany sa dohodli, že Dodávateľ je povinný zabezpečiť objednanie kompletného zásadného materiálu a technológie potrebnej na vykonanie Diela a povinný zabezpečiť výrobné kapacity na výrobu potrebných častí Diela (napr. tie komponenty, ktoré sa vyrábajú a skladajú vo fabrike mimo Miesta plnenia) najneskôr do 10-ich mesiacov odo dňa podpisu tejto Zmluvy. Inak povedané, v tejto lehote musí byť zo strany Dodávateľa objednané všetko potrebné na to, vrátane výrobných kapacít, aby mohlo byť Dielo konštruované na Mieste plnenia.
   2. Zmluvné strany sa dohodli, že Dodávateľ je oprávnený a zároveň povinný zahájiť vykonávanie Diela na Mieste plnenia až po výzve Objednávateľa, ktorú tento nemôže adresovať Dodávateľovi skôr ako po uplynutí 17-tich mesiacov odo dňa podpisu tejto Zmluvy a neskôr ako po uplynutí 20-tich mesiacov odo dňa podpisu tejto Zmluvy, pokiaľ sa Zmluvné strany nedohodnú inak.
   3. Dodávateľ je povinný vykonať Dielo, t. j. dokončiť ho a odovzdať, najneskôr do uplynutia 24-och mesiacov odo dňa podpisu tejto Zmluvy. Pre vylúčenie pochybností Zmluvné strany potvrdzujú, že do tohto termínu musia byť vykonané všetky Skúšky Diela a Skúšobná prevádzka.
   4. Zmluvné strany sa dohodli, že k odovzdaniu Diela dôjde až po úspešnom vykonaní Skúšok Diela a úspešnej Skúšobnej prevádzke.
   5. Súčasťou odovzdania Diela je aj odovzdanie druhej konzoly k jednému zo žeriavov, ktorú predpokladá technická špecifikácia, a ktorá bude až na výzvu Objednávateľa dodatočne namontovaná. Do času montáže bude táto konzola skladovaná u Objednávateľa. Náklady na balenie a prepravu sú súčasťou Ceny za Dielo.
   6. Termíny uvedené v tomto článku 15. tejto Zmluvy sú podmienené dodržaním platobných podmienok Objednávateľom podľa tejto Zmluvy.
   7. V prípade, ak má niektorá zo Zmluvných strán vedomosť o tom, že čas plnenia podľa tohto článku 15. tejto Zmluvy nebude dodržaný, je povinná oznámiť to druhej Zmluvnej strane.
   8. Miestom plnenia je Areál podľa bodu 1.1 tejto Zmluvy (**Miesto plnenia**).
   9. Objednávateľ nemá nárok na uplatnenie zmluvných pokút a Dodávateľ má nárok na primerané predĺženie termínu na vykonanie a dodanie Diela a tiež ostatných zmluvných termínov, ak je omeškanie spôsobené zavineným konaním Objednávateľa, ktorému nebol Dodávateľ schopný predísť alebo nepredvídateľnými prácami v dôsledku osobitných alebo dodatočných požiadaviek Objednávateľa alebo inými Dodávateľom nezavinenými okolnosťami.
   10. Zmluvné strany sa dohodli, že ak by malo dôjsť k takej zmene všeobecne záväzných právnych predpisov, ktorá by mala nevyhnutne spôsobiť omeškanie s plnením povinností Dodávateľa podľa tejto Zmluvy, Dodávateľ je povinný informovať o tejto skutočnosti Objednávateľa v dostatočnom časovom predstihu, pričom Objednávateľ je povinný rokovať s Dodávateľom o možnosti predĺženia lehôt na plnenie podľa tejto Zmluvy, tieto sa však z tohto dôvodu automaticky nepredlžujú.
   11. Čo sa týka Náhradných dielov, Zmluvné strany sa dohodli, že Dodávateľ je povinný mať ich na sklade v ním zabezpečených priestoroch alebo po dohode s Objednávateľom v priestoroch Objednávateľa v Mieste plnenia alebo mať možnosť bezprostredne ich zabezpečiť a naskladniť tak, aby bol spôsobilý plniť si svoje povinnosti týkajúce sa jeho povinností vyplývajúcich z jeho zodpovednosti za vady a záruky a tiež zo Servisnej zmluvy, najmä aby bol spôsobilý dodržať všetky stanovené lehoty, t. j., aby bol schopný odstrániť akúkoľvek vadu opravou alebo výmenou najneskôr do 48-mich hodín, alebo ak si charakter vady bude vyžadovať dlhší čas na opravu alebo výmenu, tak v takomto prípade najneskôr do 5-tich dní alebo v primerane dlhšej vzájomne dohodnutej lehote.
   12. Zmluvné strany sa ďalej dohodli, že za účelom zabezpečenia plnenia povinností Dodávateľa týkajúcich sa jeho povinností vyplývajúcich z jeho zodpovednosti za vady a záruky a tiež zo Servisnej zmluvy je Dodávateľ povinný zriadiť v prospech Objednávateľa bankovú záruku s nasledovnými podmienkami (**Banková záruka**).
   13. Po uplynutí 2-och rokov odo dňa podpisu tejto Zmluvy je Dodávateľ povinný na základe písomnej výzvy Objednávateľa zriadiť v prospech Objednávateľa Bankovú záruku vo výške ceny, resp. hodnoty Náhradných dielov (naceňuje Dodávateľ), ktoré bude potrebné použiť za účelom odstránenia akýchkoľvek vád na Diele do konca záručnej doby a aj počas trvania Servisnej zmluvy v súlade s podmienkami tejto Zmluvy na dobu do konca trvania záručnej doby s tým, že ak by sa trvanie záručnej doby akokoľvek predĺžilo, Dodávateľ je povinný predĺžiť trvanie Bankovej záruky.
   14. Účelom Bankovej záruky je zabezpečenie dostupnosti Náhradných dielov počas celého trvania záručnej doby tým spôsobom, že ak Dodávateľ neodstráni akúkoľvek vadu na Diele opravou alebo výmenou najneskôr do 48-mich hodín, alebo ak si charakter vady bude vyžadovať dlhší čas na opravu alebo výmenu, tak v takomto prípade najneskôr do 5-tich dní alebo v primerane dlhšej vzájomne dohodnutej lehote z dôvodu nezabezpečenia niektorého Náhradného dielu, Objednávateľ je oprávnený zabezpečiť chýbajúci Náhradný diel z finančných prostriedkov čerpaných z Bankovej záruky.
   15. Bankovú záruku je Dodávateľ povinný zriadiť najskôr v posledný deň uplynutia 2-och rokov odo dňa podpisu tejto Zmluvy s tým, že jej znenie musí byť vopred schválené Objednávateľom.
   16. Banková záruka sa bude riadiť ustanoveniami § 313 a nasl. ObZ. Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike, alebo zahraničnou bankou odsúhlasenou Objednávateľom s tým, že Objednávateľ nevysloví súhlas s poskytnutím Bankovej záruky zahraničnou bankou v prípade, ak nepôjde o známu banku s ratingom najvyššej kvality. V prípade, že Banková záruka je vystavená v cudzom jazyku, spolu s Bankovou zárukou musí byť predložený úradne osvedčený preklad do slovenského jazyka.
   17. V Bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí hodnotu Bankovej záruky.
   18. Splnenie povinností Dodávateľa v súvislosti s Bankovou zárukou je zabezpečené zmluvnou pokutou podľa bodu 20.3 tejto Zmluvy.
7. **Prechod nebezpečenstva škody a vlastníctvo**
   1. Nebezpečenstvo škody na Diele prechádza na Objednávateľa dňom odovzdania vykonaného Diela Objednávateľovi.
   2. Vlastnícke právo k Dielu prechádza na Objednávateľa dňom odovzdania vykonaného Diela a zaplatenia Ceny za Dielo podľa toho, ktorý moment nastane neskôr.
   3. Dodávateľ je povinný vopred písomne oznámiť Objednávateľovi termín odovzdania Diela, a to najneskôr 10 pracovných dní predo dňom, kedy bude Dielo pripravené na odovzdanie.
   4. V prípade, ak nie sú splnené podmienky na riadne a včasné odovzdanie Diela, čo neplatí v prípade existencie nepodstatných vád a nedostatkov Diela, považuje sa Dielo za nespôsobilé k odovzdaniu a prevzatiu a takéto Dielo sa považuje za nedokončené. Za nepodstatnú vadu alebo nedostatok Diela sa považuje taká vada alebo nedostatok Diela, ktoré obmedzujú používanie Diela len nepodstatným spôsobom, to platí najmä vtedy, ak vada alebo nedostatok Diela nebránia jeho obvyklému používaniu.
   5. Za odovzdané Dielo sa považuje len Dielo, ktoré bolo odovzdané po tom, ako bolo riadne vykonané bez vád a nedostatkov, ktoré nemožno považovať za nepodstatné vady a nedostatky Diela. Za riadne vykonané sa Dielo považuje okamihom úspešného vykonania Skúšok Diela a Skúšobnej prevádzky, ktorým musí predchádzať kompletná montáž Diela a zaškolenie ohľadom jeho prevádzky. Spolu s Dielom je Dodávateľ povinný odovzdať Objednávateľovi aj Dokumentáciu skutočného vyhotovenia Diela a Prevádzkovú dokumentáciu. O odovzdaní a prevzatí Diela sa spíše preberací protokol podpísaný oboma Zmluvnými stranami.
   6. V prípade výskytu vád alebo nedostatkov bez ohľadu na ich závažnosť a rozsah, s výnimkou nepodstatných vád a nedostatkov, nie je Objednávateľ povinný Dielo prevziať.
   7. Objednávateľ má právo na odmietnutie prevzatia Diela, ak nie je na Mieste plnenia zabezpečený Dodávateľom poriadok, najmä v prípade ak sa na Mieste plnenia nachádza odpad, ktorý vznikol v dôsledku činnosti Dodávateľa. Alternatívne majú Zmluvné strany možnosť dohodnúť sa, že poriadok na Mieste plnenia bude zabezpečený Objednávateľom na primerané náklady Dodávateľa, ktoré si Objednávateľ odpočíta z Ceny za Dielo.
   8. Dodávateľ je povinný zlikvidovať alebo zabezpečiť likvidáciu akéhokoľvek odpadu bez ohľadu na jeho rozsah a povahu, ktorý vznikne v priebehu realizácie Diela, a to na vlastné náklady a nebezpečenstvo s výnimkou prípadu predpokladaného podľa bodu 16.7 tejto Zmluvy.
   9. Čo sa týka materiálu a technológie potrebnej na vykonanie Diela a Náhradných dielov, nebezpečenstvo škody na nich má ten, kto ich v danom momente drží a skladuje.
8. **Cena za Dielo**
   1. Zmluvné strany sa dohodli, že Objednávateľ zaplatí Dodávateľovi celkovo za dodanie Diela a jeho uvedenie do prevádzky, za súčasného splnenia všetkých podmienok uvedených v tejto Zmluve, konečnú pevnú cenu vo výške[●]**,- EUR** (slovom: [●] EUR) **bez DPH** (**Cena**) vyplývajúcu z Dodávateľom vyplneného návrhu na plnenia kritéria predloženého v rámci Ponuky, ktorý tvorí prílohu č. 6 tejto Zmluvy.Dodávateľ nemá nárok na náhradu nákladov vzniknutých v súvislosti s vykonaním Diela, ani na žiadne ďalšie platby. Zmluvné strany sa dohodli, že Cena je určená ako fixná a sú v nej zahrnuté aj náklady na akékoľvek skladovanie a prepravu, ktorá súvisí s touto Zmluvou a na montáž konzoly podľa bodu 2.6.
   2. Čo sa týka dodania alebo zabezpečenia Náhradných dielov, Zmluvné strany sa dohodli, že tieto budú v celom rozsahu dodané alebo zabezpečené na náklady Dodávateľa.
   3. Prvá časť Ceny vo výške 75 % bude Dodávateľovi zaplatená na základe zálohovej platby na bankový účet Dodávateľa. Podmienkou úhrady zálohovej platby je vystavenie akontačnej bankovej záruky z príkazu Dodávateľa v prospech Objednávateľa. Dodávateľ sa zaväzuje zriadiť si v banke určenej Objednávateľom bankový účet za účelom úhrady zálohovej platby a zároveň uložiť finančné prostriedky vo výške zálohovej platby na termínovaný vklad najmenej na 18 mesiacov s tým, že výnosy z termínovaného vkladu patria Dodávateľovi.
   4. Dodávateľ je oprávnený neobmedzene používať prvú časť Ceny vo výške 75 % uloženej na terminovanom vklade podľa bodu 17.3 až potom, ako dôjde k dodaniu všetkých častí Diela, materiálu, technológie a ďalších potrebných vecí na Miesto plnenia za účelom montáže Diela (oboch žeriavov). Kompletnosť dodávky podľa tohto bodu 17.4 musí potvrdiť Objednávateľ.
   5. Podmienky použitia finančných prostriedkov zálohovej platby zo strany Dodávateľa a ďalšie práva a povinnosti s tým súvisiace sú obsahom prílohy č. 7 tejto Zmluvy.
   6. Druhá časť Ceny vo výške 10 % bude Dodávateľovi zaplatená po uplynutí 30-tich dní odo dňa zahájenia montáže oboch žeriavov, ktoré sú predmetom Diela na Mieste plnenia a bude zaplatená na základe faktúry so splatnosťou 30 dní.
   7. Tretia časť Ceny vo výške 10 % bude Dodávateľovi zaplatená po uplynutí 90-tich dní odo dňa zahájenia montáže oboch žeriavov, ktoré sú predmetom Diela na Mieste plnenia a bude zaplatená na základe faktúry so splatnosťou 30 dní.
   8. Štvrtá časť Ceny vo výške 5 % bude Dodávateľovi zaplatená po kompletnom odovzdaní celého Diela, vrátane jeho kompletnej montáže, úspešného vykonania všetkých Skúšok Diela a Skúšobnej prevádzky a zaškolenia s tým, že za tento deň sa považuje podpísanie protokolu o odovzdaní a prevzatí Diela podľa bodu 16.5 tejto Zmluvy a bude zaplatená na základe faktúry so splatnosťou 30 dní, ktorú je Dodávateľ oprávnený vystaviť najskôr v deň po dni podpísania protokolu o odovzdaní a prevzatí Diela podľa bodu 16.5 tejto Zmluvy. Zmluvné strany sa dohodli, že Objednávateľ je povinný zaplatiť Dodávateľovi štvrtú časť Ceny podľa tohto bodu 17.8 tejto Zmluvy až po predložení bankovej záruky na zabezpečenie záručných práv Objednávateľa podľa tejto Zmluvy na dobu 5-tich rokov odo dňa odovzdania Diela Objednávateľovi. Pred predložením tejto bankovej záruky je Dodávateľ povinný zaslať Objednávateľovi jej návrh na odsúhlasenie inak nie je Objednávateľ povinný ju akceptovať.Výška tejto bankovej záruky bude nasledovná:
      1. 5 % z Ceny do skončenia prvého roka od odovzdania Diela,
      2. 4 % z Ceny od skončenia prvého roka do skončenia druhého roka od odovzdania Diela,
      3. 3 % z Ceny od skončenia druhého roka do skončenia tretieho roka od odovzdania Diela,
      4. 2 % z Ceny od skončenia tretieho roka do skončenia štvrtého roka od odovzdania Diela a
      5. 1 % z Ceny od skončenia štvrtého roka do skončenia piateho roka od odovzdania Diela.
   9. Banková záruka sa bude riadiť ustanoveniami § 313 a nasl. ObZ. Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike, alebo zahraničnou bankou odsúhlasenou Objednávateľom. V prípade, že banková záruka je vystavená v cudzom jazyku, spolu s bankovou zárukou musí byť predložený úradne osvedčený preklad do slovenského jazyka.
   10. V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako Bankovú záruku v prípade, ak sa na Diele objavia vady v záručnej dobe a Dodávateľ ich neodstráni v súlade s touto Zmluvou.
   11. Cena zahŕňa aj náklady na zariadenie staveniska a jeho odstránenie, poplatky súvisiace s obstaraním všetkých povolení, súhlasov, schválení, stanovísk, vyjadrení, ktoré sú potrebné pre realizáciu tejto Zmluvy v súlade so všeobecne záväznými právnymi predpismi Slovenskej republiky a európskej legislatívy platnej v Slovenskej republike.
   12. Objednávateľ a Dodávateľ výslovne vyhlasujú, že sú si vedomí, že Dodávateľ nie je oprávnený žiadať zmenu Ceny Diela z dôvodu, že si Dielo vyžadovalo práce a náklady, ktoré nebolo možné v čase uzatvorenia tejto Zmluvy predpokladať.
   13. Ohľadom prípadných prác nad rámec dohodnutý touto Zmluvou alebo vzniknutých v dôsledku zmeny všeobecne záväzných právnych predpisov uzatvoria Zmluvné strany písomný dodatok k tejto Zmluve alebo samostatnú písomnú zmluvu. Do času, kým sa Zmluvné strany na takýchto prácach takýmto spôsobom nedohodnú, Dodávateľ ich nebude vykonávať.
   14. V prípade, ak to bude v zmysle všeobecne záväzných právnych predpisov potrebné, Cena podľa tejto Zmluvy sa bude fakturovať zvýšená o príslušnú sadzbu DPH.
9. **Vyhlásenia Zmluvných strán**
   1. Každá zo Zmluvných strán vyhlasuje druhej Zmluvnej strane, že každé z vyhlásení uvedených v tomto článku 18. je v deň právnej účinnosti tejto Zmluvy pravdivé, úplné, presné a nie je zavádzajúce. Každá zo Zmluvných strán vyhlasuje, že:
      1. má nevyhnutnú spôsobilosť, právomoc a oprávnenie uzatvoriť a plniť túto Zmluvu,
      2. táto Zmluva a všetky ostatné dokumenty, ktoré Zmluvné strany uzatvoria v súvislosti s touto Zmluvou, budú po ich podpise predstavovať platné záväzky Zmluvných strán a budú vymáhateľné v súlade s podmienkami tejto Zmluvy,
      3. si text tejto Zmluvy prečítala a plne mu porozumela, táto Zmluva vyjadruje jej skutočnú, slobodnú a vážnu vôľu, nie je uzatváraná v tiesni ani v omyle, ani za nápadne nevýhodných podmienok a na znak súhlasu s jej obsahom túto Zmluvu vlastnoručne podpisuje,
      4. táto Zmluva predstavuje úplnú dohodu Zmluvných strán týkajúcu sa predmetu tejto Zmluvy a nahrádza v celom rozsahu práva a povinnosti vyplývajúce z akýchkoľvek predchádzajúcich dojednaní, či návrhov uvádzaných v korešpondencii, či na rokovaniach, či už ústne alebo písomne, ku ktorým došlo pred uzatvorením tejto Zmluvy,
      5. je platobne schopná, nie je v omeškaní s plnením svojich záväzkov a nemá žiadne záväzky, ktoré by ohrozovali plnenie záväzkov vyplývajúcich z tejto Zmluvy,
      6. nebol podaný návrh na vyhlásenie konkurzu na jej majetok, nebola povolená reštrukturalizácia, nevykonáva činnosť pod dozorom správcu alebo podobnej osoby v prospech veriteľov a ani nemá vedomosť o existencii nesplatených záväzkov, pre ktoré by mohol byť podaný návrh na vyhlásenie konkurzu na jeho majetok alebo povolená reštrukturalizácia,
      7. nebolo rozhodnuté o zrušení jej spoločnosti, či už s likvidáciou alebo bez likvidácie, ani nemá vedomosť o tom, že by mohla byť zrušená jej spoločnosť,
      8. osoby podpisujúce túto Zmluvu sú oprávnené podpisovať za jej spoločnosť,
      9. plnením tejto Zmluvy nebude porušený žiadny jej záväzok.
   2. Dodávateľ navyše vyhlasuje, že:
      1. dodávka Diela, resp. jeho častí nebude porušovať žiadne práva tretej osoby, vrátane duševných a priemyselných práv,
      2. Dielo nie je a nebude zaťažené žiadnymi právami tretej osoby.
10. **Záväzok mlčanlivosti**
    1. Zmluvné strany majú za to, že informácie obsiahnuté v tejto Zmluve, týkajúce sa tejto Zmluvy a súvisiace s touto Zmluvou sú dôvernými informáciami. Zmluvné strany sa zaväzujú zachovávať mlčanlivosť o dôverných informáciách, pričom tento záväzok nie je časovo obmedzený. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany neposkytnú tretím osobám a ani neumožnia prístup tretích osôb k dôverným informáciám. Za tretie osoby sa však nepokladajú spoločníci Zmluvných strán, členovia orgánov Zmluvných strán, zamestnanci, subdodávatelia, prepojené spoločnosti alebo iné poverené osoby Zmluvných strán, audítori alebo právni a iní poradcovia Zmluvných strán, ktorí sú viazaní ohľadne im sprístupnených dôverných informácii povinnosťou mlčanlivosti na základe zákona alebo zmluvy, ako aj iné osoby, ktorým je potrebné poskytnúť dôverné informácie za účelom splnenia tejto Zmluvy.
    2. Povinnosť mlčanlivosti sa nevzťahuje na dôverné informácie, ktoré:
       1. boli známe Zmluvnej strane pred ich sprístupnením druhou Zmluvnou stranou alebo inou stranou zúčastnenou na plnení tejto Zmluvy, či už priamo alebo nepriamo,
       2. patria do všeobecného stavu techniky,
       3. sú všeobecne známe,
       4. ktorých poskytnutie vyžadujú všeobecne záväzné právne predpisy Slovenskej republiky alebo európskej legislatívy; pričom dotknutá Zmluvná strana je povinná písomne informovať druhú Zmluvnú stranu o vzniku povinnosti poskytnúť dôverné informácie na základe všeobecne záväzných právnych predpisov Slovenskej republiky alebo Európskej únie a o spôsobe a rozsahu, akým, resp. v akom ju plnila,
       5. boli poskytnuté s predchádzajúcim písomným súhlasom druhej Zmluvnej strany.
11. **Sankcie**
    1. V prípade zavineného omeškania Dodávateľa s odovzdaním Diela v termíne podľa bodu 15.3 tejto Zmluvy je Dodávateľ povinný zaplatiť Objednávateľovi zmluvnú pokutu vo výške 0,005 % z Ceny za každý deň omeškania, maximálne vo výške 10 % z Ceny za Dielo podľa bodu 17.1 tejto Zmluvy.
    2. V prípade zavineného omeškania Dodávateľa s odstránením vady na Diele v súlade s podmienkami tejto Zmluvy je Dodávateľ povinný zaplatiť Objednávateľovi zmluvnú pokutu vo výške 1.000,00 Eur za každý deň omeškania, maximálne vo výške 5 % z Ceny za Dielo podľa bodu 17.1 tejto Zmluvy.
    3. V prípade nesplnenia, resp. porušenia akejkoľvek povinnosti Dodávateľa v súvislosti s Bankovou zárukou 1 vyplývajúcej z bodov 15.11 až 15.17 je Dodávateľ povinný zaplatiť Objednávateľovi zmluvnú pokutu v výške 200.000,00 EUR.
    4. Okrem povinnosti zaplatiť zmluvné pokuty podľa bodu 20.1 a 20.2 tejto Zmluvy je Dodávateľ povinný v rámci dohodnutých obmedzení a vylúčení zodpovednosti Dodávateľa nahradiť Objednávateľovi akúkoľvek škodu, ktorá presahuje uplatnenú zmluvnú pokutu, a ktorá mu vznikla v dôsledku omeškania Dodávateľa s plnením záväzkov vyplývajúcich z tejto Zmluvy alebo z ich riadneho nesplnenia, vrátane záväzkov zabezpečených zmluvnou pokutou.
    5. V prípade omeškania so zaplatením faktúry, i zálohovej, je Objednávateľ povinný zaplatiť Dodávateľovi úrok z omeškania vo výške 0,005 % z dlžnej čiastky za každý deň omeškania. To neplatí v prípade, ak je faktúra vystavená nesprávne a z toho dôvodu vrátená Dodávateľovi, v takomto prípade nie je Objednávateľ v omeškaní podľa tohto bodu 20.5 tejto Zmluvy.
    6. Pohľadávka na zaplatenie zmluvnej pokuty podľa tejto Zmluvy vznikne len za podmienky, že Objednávateľ písomne vyzve Dodávateľa na zaplatenie zmluvnej pokuty; táto pohľadávka je potom splatná v lehote uvedenej v písomnej výzve na zaplatenie zmluvnej pokuty.
    7. Zaplatením zmluvných pokút podľa tejto Zmluvy nie je dotknuté právo Objednávateľa alebo Dodávateľa na náhradu škody presahujúcej výšku zmluvnej pokuty (rešpektujúc obmedzenie podľa bodu 11.13 tejto Zmluvy). Zaplatením zmluvnej pokuty nie je ďalej dotknutá ani povinnosť Dodávateľa splniť záväzky vyplývajúce z tejto Zmluvy.
12. **Zánik Zmluvy**
    1. Táto Zmluva zaniká buď písomnou dohodou Zmluvných strán, odstúpením od tejto Zmluvy alebo iným spôsobom predpokladaným ObZ.
    2. Objednávateľ je oprávnený odstúpiť od tejto Zmluvy v prípade, ak je Dodávateľ svojim zavinením v omeškaní s plnením svojich povinností ustanovených v tejto Zmluve a svoju povinnosť nesplní ani v dodatočnej primeranej lehote, ktorá mu na to bola Objednávateľom poskytnutá. Objednávateľ je oprávnený odstúpiť od tejto Zmluvy výlučne spôsobom ustanoveným pre nepodstatné porušenie zmluvnej povinnosti v zmysle ust. § 346 ObZ po márnom uplynutí dodatočnej primeranej lehoty na plnenie poskytnutej Dodávateľovi Objednávateľom. V prípade odstúpenia od tejto Zmluvy si Zmluvné strany nebudú vracať vzájomne poskytnuté plnenia.
    3. Objednávateľ a Dodávateľ sú oprávnení odstúpiť spôsobom pre podstatné porušenie tejto Zmluvy, ak sa preukáže korupčné alebo iné trestné konanie druhej Zmluvnej strany, ak bol na majetok druhej Zmluvnej strany vyhlásený konkurz alebo bolo konkurzné konanie na majetok druhej Zmluvnej strany skončené z dôvodu nedostatku majetku druhej Zmluvnej strany, alebo že sa druhá Zmluvná strana nachádza v likvidácii alebo jej likvidácia hrozí.
    4. V prípade skončenia tejto Zmluvy z akéhokoľvek dôvodu je Objednávateľ, po úhrade všetkých nákladov Dodávateľovi vynaložených na vykonanie Diela ku dňu skončenia tejto Zmluvy, a pod podmienkou zachovania ochrany know-how, obchodného a firemného tajomstva Dodávateľa, oprávnený pokračovať v plnení tejto Zmluvy s treťou osobou a Dodávateľ je povinný vykonať a umožniť vykonanie všetkých právnych a iných úkonov potrebných k pokračovaniu tejto Zmluvy s treťou osobou. Zmluvné strany nie sú povinné vracať si vzájomne poskytnuté plnenia a Dodávateľ je povinný odovzdať Objednávateľovi všetky veci zaobstarané na vykonanie Diela podľa tejto Zmluvy, ako aj celý rozsah už vykonaného Diela. V prípade, ak by došlo k odstúpeniu od tejto Zmluvy v čase po zabezpečení objednania materiálu a technológie potrebnej na vykonanie Diela a Náhradných dielov, Dodávateľ sa zaväzuje zabezpečiť, aby tieto získal Objednávateľ na náklady Objednávateľa. Ak do momentu skončenia tejto Zmluvy z akéhokoľvek dôvodu nedošlo k úhrade časti Ceny za Dielo zodpovedajúcej veciam zaobstaraným na vykonanie Diela podľa tejto Zmluvy, ako aj celému rozsahu už vykonaného Diela, ktoré má byť po skončení tejto Zmluvy odovzdané Objednávateľovi, Objednávateľ sa zaväzuje uhradiť Dodávateľovi zodpovedajúcu časť Ceny za Dielo.
    5. Dodávateľ je oprávnený odstúpiť od tejto Zmluvy v prípade omeškania Objednávateľa s úhradou faktúry, ak Objednávateľ neuhradí faktúru ani v dodatočnej lehote 30-tich dní odo dňa obdržania výzvy Dodávateľa na úhradu faktúry.
    6. Odstúpením od tejto Zmluvy zaniká Zmluva momentom doručenia písomného oznámenia o odstúpení príslušnej Zmluvnej strane.
13. **Bezpečnosť a ochrana zdravia pri práci**
    1. Dodávateľ sa zaväzuje pri zhotovení Diela dodržiavať predpisy o bezpečnosti a ochrane zdravia pri práci, ako aj hygienické a požiarne predpisy, vrátane platných požiarnych smerníc. Za dodržiavanie týchto predpisov v Mieste plnenia a pri všetkých činnostiach súvisiacich so zhotovením Diela nesie zodpovednosť Dodávateľ, ktorý sa týmto zaväzuje niesť zodpovednosť za škodu spôsobenú Objednávateľovi, prípadne tretím osobám v súvislosti s porušením týchto predpisov zo strany Dodávateľa, jeho zamestnancami alebo inými zmluvnými partnermi.
    2. Dodávateľ zodpovedá za to, že osoby vykonávajúce činnosti súvisiace so zhotovením Diela sú vybavené ochrannými pracovnými prostriedkami a pomôckami podľa druhu vykonávanej činnosti a podľa rizík s tým spojených.
14. **Vyššia moc**
    1. Pre účely tejto Zmluvy sa na okolnosti vylučujúce zodpovednosť vzťahuje právna úprava v zmysle ust. § 374 ObZ.
    2. Za okolnosti vylučujúce zodpovednosť za meškanie s plnením sa považujú najmä tieto prípady nespôsobené niektorou zo Zmluvných strán: prírodné katastrofy, požiare, záplavy, obmedzujúce protipandemické alebo protiepidemiologické opatrenia, explózie, štrajky, nepokoje, vojny, zásahy štátu alebo zásahy vojenských orgánov. Za okolnosť vylučujúcu zodpovednosť za meškanie s plnením sa nepovažuje nepriaznivé počasie nemajúce charakter prírodnej katastrofy (napr. silný dážď alebo vietor).
    3. Za okolnosti vylučujúce zodpovednosť za meškanie s plnením sa považujú aj prekážky, ktoré bránia plneniu povinností Zmluvných strán podľa tejto Zmluvy, ktoré nemohli Zmluvné strany v žiadnom prípade ovplyvniť a ani ich nespôsobili, najmä zo strany schvaľujúcich orgánov, správcov infraštruktúry alebo v prípade nedodržania zákonných lehôt na vydanie vyjadrení, či rozhodnutí zo strany dotknutých orgánov štátnej a verejnej správy, ktoré však preukázateľne neboli spôsobené zo strany Zmluvných strán, napr. neodôvodnené predlžovanie stavebného konania alebo iné prieťahy v správnych konaniach.
    4. V prípade vyskytnutia sa vyššej moci budú termíny vyplývajúce z tejto Zmluvy predĺžené o dobu trvania stavu zapríčineného vyššou mocou.
15. **Zmeny a dodatky**

Pokiaľ táto Zmluva neustanovuje inak, akékoľvek jej zmeny, dodatky a doplnenia môžu byť prijaté iba na základe písomnej dohody oboch Zmluvných strán, a to formou písomných a očíslovaných dodatkov podpísaných osobami oprávnenými konať v mene každej zo Zmluvných strán.

1. **Oznámenie a komunikácia**
   1. Pokiaľ nie je v tejto Zmluve uvedené inak, akékoľvek oznámenie alebo akákoľvek iná formálna komunikácia medzi Zmluvnými stranami smerujúca k vzniku, zmene alebo zániku práv a povinností vyplývajúcich z tejto Zmluvy musí byť:
      1. realizovaná v písomnej forme v slovenskom jazyku a
      2. príslušnej Zmluvnej strane zaslaná poštou (formou doporučenej zásielky), kuriérskou službou alebo doručená osobne do rúk štatutárneho orgánu príslušnej Zmluvnej strany.
   2. Akékoľvek oznámenie alebo akákoľvek formálna komunikácia podľa bodu 25.1 tejto Zmluvy sa na účely tejto Zmluvy považujú za riadne doručené v deň doručenia zásielky príslušnej Zmluvne strane, ak bola zásielka doručená osobne do rúk štatutárneho orgánu príslušnej Zmluvnej strany, kuriérskou službou alebo poštou (formou doporučenej zásielky) alebo ak adresát odmietne zásielku prevziať, dňom odmietnutia prevzatia zásielky.
   3. Zmluvné strany sa dohodli, že pri plnení záväzkov vyplývajúcich im z tejto Zmluvy budú vystupovať a komunikovať medzi sebou, ako aj smerom k tretím osobám takým spôsobom, aby žiadnym spôsobom nepoškodili druhu Zmluvnú stranu. Vzájomnú komunikáciu Zmluvných strán budú zabezpečovať kontaktné osoby určené Zmluvnými stranami.
   4. Pokiaľ nejde o komunikáciou podľa bodu 25.1 tejto Zmluvy, Zmluvné strany sú oprávnené komunikovať medzi sebou aj prostredníctvom elektronickej pošty zaslanej na e-mailové adresy uvedené v bode 25.5 tejto Zmluvy.
   5. **Kontaktná osoba za Objednávateľa v zmluvných veciach:**

meno a priezvisko: [titul, meno a priezvisko]

e - mail: [●]

telefónne číslo: [●]

**Kontaktná osoba za Objednávateľa v technických veciach:**

meno a priezvisko: [titul, meno a priezvisko]

e - mail: [●]

telefónne číslo: [●]

**Kontaktná osoba za Dodávateľa v zmluvných veciach:**

meno a priezvisko: [titul, meno a priezvisko]

e - mail: [●]

telefónne číslo: [●]

**Kontaktná osoba za Dodávateľa v technických veciach:**

meno a priezvisko: [titul, meno a priezvisko]

e - mail: [●]

telefónne číslo: [●]

**Helpdesk Dodávateľa:**

e - mail: [●]

telefónne číslo: [●]

* 1. V prípade zmeny kontaktnej osoby podľa bodu 25.5 tejto Zmluvy je príslušná Zmluvná strana bez zbytočného odkladu povinná informovať druhú Zmluvnú stranu o tejto skutočnosti a bezodkladne poskytnúť druhej Zmluvnej strane príslušné kontaktné údaje.

1. **Úplná dohoda**
   1. Táto Zmluva predstavuje úplnú dohodu medzi Zmluvnými stranami v súvislosti s realizáciou predmetu tejto Zmluvy a nahrádza všetky predchádzajúce zmluvy a dohody uzatvorené medzi Zmluvnými stranami v súvislosti s plnením predmetu tejto Zmluvy.
2. **Zákaz postúpenia**
   1. Zmluvné strany sa dohodli, že ani jedna z nich neprevedie, nepostúpi, nezaťaží, nezverí do správy, ani nebude inak nakladať so žiadnymi svojimi právami, výhodami a povinnosťami vyplývajúcimi z tejto Zmluvy (vrátane akéhokoľvek žalobného dôvodu vyplývajúceho z ktoréhokoľvek z nich alebo v súvislosti s nimi), ani so žiadnou ich časťou, ako ani s akýmkoľvek podielom na ktoromkoľvek z nich, bez predchádzajúceho písomného súhlasu druhej Zmluvnej strany.
3. **Rozhodujúce právo a riešenie sporov**
   1. Táto Zmluva sa riadi právnymi predpismi Slovenskej republiky. Dohovor OSN o zmluvách o medzinárodnej kúpe tovaru (Viedenský dohovor) sa neaplikuje.
   2. Pokiaľ táto Zmluva neustanovuje inak, budú sa vzájomné vzťahy Zmluvných strán touto Zmluvou výslovne neupravené, riadiť príslušnými ustanoveniami ObZ a ostatných všeobecne záväzných právnych predpisov.
   3. Bez toho, aby tým bolo dotknuté ktorékoľvek ustanovenie tejto Zmluvy, Zmluvné strany sa dohodli, že použitie akéhokoľvek ustanovenia ktoréhokoľvek právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (či už úplne alebo čiastočne) význam alebo obsah ktoréhokoľvek ustanovenia tejto Zmluvy.
   4. Všetky spory, nezrovnalosti, otázky alebo nejasnosti sa Zmluvné strany zaväzujú riešiť predovšetkým dohodou a vzájomnými rokovaniami za účelom dosiahnutia dohody. V prípade, ak takúto dohodu nebude možné dosiahnuť, je každá zo Zmluvných strán oprávnená obrátiť sa so svojim nárokom alebo žiadosťou na príslušný súd v Slovenskej republike.
4. **Oddeliteľnosť ustanovení**
   1. Jednotlivé ustanovenia tejto Zmluvy sú vymáhateľné nezávisle od seba a neplatnosť ktoréhokoľvek z nich nebude mať žiadny vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byť oddelené od ostatných príslušných ustanovení.
   2. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, Zmluvné strany sa zaväzujú zabezpečiť uskutočnenie všetkých krokov potrebných za tým účelom, aby bolo dohodnuté ustanovenie s podobným účinkom, ktorým sa neplatné ustanovenie v súlade s príslušným právnym predpisom nahradí.
5. **Prílohy**

Neoddeliteľnou súčasťou tejto Zmluvy sú nasledovné prílohy:

**Príloha č. 1** Zoznam náhradných dielov rýchleho opotrebenia a kľúčových náhradných dielov podľa bodu 18.1.12 Súťažných podkladov, ktorý bol predložený Objednávateľovi v rámci Ponuky, tak ako je uvedené v bode 2.2 tejto Zmluvy

**Príloha č. 2** Kapitola B.1 Súťažných podkladov (opis predmetu zákazky), tak ako je uvedené v bode 2.8.1 tejto Zmluvy

**Príloha č. 3** Technická špecifikácia podľa kapitoly B.1 bodu 1.1 Súťažných podkladov – Priloha 4\_Technicka specifikacia, tak je uvedené v bode 2.8.2 tejto Zmluvy

**Príloha č. 4** Dodávateľom vytvorený návrh technického riešenia pre 2 ks portálových žeriavov podľa bodu 18.1.11 Súťažných podkladov, ktorý bol predložený Objednávateľovi v rámci Ponuky, tak ako je uvedené v bode 2.8.3 tejto Zmluvy

**Príloha č. 5** Dodávateľom vytvorený návrh stavebno-technických požiadaviek Dodávateľa podľa bodu 18.1.13 Súťažných podkladov, ktorý bol predložený Objednávateľovi v rámci Ponuky, tak ako je uvedené v bode 14.1.1 tejto Zmluvy

**Príloha č. 6** Dodávateľom vyplnený návrh na plnenia kritéria predložený v rámci Ponuky, tak ako je uvedené v bode 17.1 tejto Zmluvy

**Príloha č. 7** Podmienky čerpania finančných prostriedkov zálohovej platby podľa bodu 17.3 tejto Zmluvy

1. **Platnosť a účinnosť**

Táto Zmluva nadobúda platnosť a účinnosť dňom jej podpisu Zmluvnými stranami, a to momentom podpisu osoby podpisujúcej ako poslednej v poradí.

1. **Jazyk a vyhotovenia**
   1. Táto Zmluva je vyhotovená v slovenskom jazyku v 2-och rovnopisoch, pričom každá zo Zmluvných strán obdrží po jej podpise po 1-om vyhotovení.

**NA DÔKAZ ČOHO** Zmluvné strany podpísali a prevzali túto Zmluvu dňa, mesiaca a roka, ktoré sú uvedené nižšie:

V mene Objednávateľa:

podpis: .........................................................

titul, meno a priezvisko: **[●]**

funkcia: konateľ spoločnosti BB – TRADE, s.r.o.

miesto: [●]

dátum: [●]. [●]. [●]

V mene Dodávateľa:

podpis: .........................................................

titul, meno a priezvisko: **[●]**

funkcia: [●]

miesto: [●]

dátum: [●]. [●]. [●]